Sami Yusuf

**Sami Yusuf** (elp. [juSUF]; naskiĝis la 21-an de julio 1980 en Teherano) estas brita kantisto, kantokomponisto, multinstrumentisto, komponisto, muzikproduktisto kaj de azerbajĝ-irana deveno. Yusuf estas ankaŭ islama kaj humanitara kantisto kiu akiris internacian atenton okaze de sia debuta albumo, Al-Mu`allim en 2003.

Krom en la angla, li kantas ankaŭ en la araba, la azerbajĝana, la persa, la turka kaj en urduo, foje en la sama kanto, kiel estis la kazo de lia furorkanto, *Hasbi Rabeno*. Lia muziko estas miksaĵo de diversaj muzikaj stiloj kaj ĝenroj, inkluzive de elementoj el la rok-muziko, la sufiisma kaj popola muzikoj. Li uzis sian plurlingvan kaj mult-instrumentistan stilon por trakti sociajn, spiritajn kaj humanitarismajn temojn.

## Frua vivo 
La geavoj de Sami Yusuf estis rifuĝintoj kiuj loĝis en Bakuo, Azerbajĝano sed ili fuĝis al Irano post kiam Azerbajĝano estis kaptita de la bolŝevikoj post la Unua Mondmilito. Liaj gepatroj estis azeroj en Irano kiuj alvenis en Londono en la fruaj 1980-aj jaroj, post la islama revolucio en Irano.

Jam de frua aĝo, Yusuf montris grandan intereson en muziko.

Li lernis ludi la pianon kaj violonon, sed ankaŭ tradiciajn instrumentojn inkluzive de la udo, setaro kaj tombako.

## Muzika kariero 
*Spiritique* estas la nomo kiun Yusuf donis al sia unika muzika stilo kiu miksas elementojn de okcidentaj kaj orientaj sonoj. Inkluziva spiriteco estas la gvida temo en la kantotekstoj de Sami Yusuf. Lia unua albumo, Al-Mu'allim, en la angla kun iu araba kantoteksto, iĝis grandega sukceso precipe trans Nord-Afriko kaj la Meza Oriento, dum *The Guardian* skribis ke li estas "la plej granda stelulo el la Meza Oriento kiu estas brito" (2007). Al Ĝazira nomis lin "*King of Islamic Pop*" (Reĝo de islama popmuziko).

## Albumoj 
### Albumo Al-Mu' allim" (2003 – 2014) 
En 2003, Yusuf lanĉis sian debutan albumon, Al-Mu`allim. La kanto Al-Mu'allim sur tiu albumo iĝis furorkanto en la Meza Oriento, Nord-Afriko kaj Sudorienta Azio, de kiu li vendis milionojn da ekzempleroj tutmonde. La lasta ero de la albumo, *Supplication*, estis uzata en la Or-Globa premi-nomumita filmo *The Kite Runner* (La kajtanto kiu gajnis Golden Globe-premion.

### Albumo "La Centro" (2014) 
*La Centro* estis lanĉita en 2014 kaj estas kolekto de 13 kantoj de kiuj Yusuf esperas ke liaj aŭskultantoj trovos en ili inspiron por serĉi iliajn individuajn spiritajn centrojn. Temas pri albumo kun nova sonstilo kiu havas multkulturajn influojn, utiliganta kaj tradician kaj nuntempan mezorientan, nord-afrikan kaj eŭropan poezion, instrumentojn kaj melodiojn.

### Albumo "Kantoj de la Vojo" (2015) 
Lia sesa albumo *Songs of the Way* (*Kantoj de la Vojo)*, estis lanĉita en januaro 2015. Ĉiuj kantotekstoj estas de la poeziolibroj de la konata filozofo Seyyed Hossein Nasr. Krom du kantoj en la persa kaj araba lingvoj, la kantoj estas en la angla.

### Albumo "Barakah" (2016) 
Laŭ Yusuf, la albumo *Barakah (2016)* celas doni "respondon al la kreskanta ekstremismo en nia mondo kun la peto reveni al harmonio kaj konkordo".

### Albumo "Azerbajĝano" (2020) 
"*Azerbaijan: Timeless Presence*" estas muzika odiseo tra riĉa arta kaj kultura heredaĵo. La muziko estis kunmetita, aranĝita kaj direktita de Sami Yusuf por la komenca ceremonio de la 43-a sesio de la Komitato de la Monda Heredaĵo de Unesko en Baku la 30-an de junio 2019.

## Diskaro 
### Studiaj albumoj 
### Albumoj de vivaj koncertoj 
### Kompilitaj albumoj 
### Unuopaĵoj 
## Humanitara laboro 
Jam frue en sia profesia kariero, Yusuf partoprenis en humanitarismaj iniciatoj farante koncertojn kaj produktante unuopaĵojn favore al organizaĵoj kiuj helpas mildigi suferon kaj malriĉecon. Post la inundoj de 2010 en Pakistano, kiuj kaŭzis ĥaoson kaj mizeron al ĉ. 20 milionoj da loĝantoj, li eldonis unuopaĵon titolitan "*Hear Your Call*". Tiun kanton li kantis en la angla kaj urduo por kolekti monon por la viktimoj kaj mislokitoj,,

En 2014, li estis nomumita "UN Tutmonda Ambasadoro" por la Monda Nutraĵa Programo de la Unuiĝintaj Nacioj.

## Persona vivo 
Kvankam Shia islamano de naskiĝo, Yusuf deklaris ke li poste ĉirkaŭbrakis sunaismon. Yusuf parolis pri sia fono kiel "diversa" kaj citis tion kiel evidentecon pri sia "emo kunigi homojn".

Sami Yusuf geedziĝis en 2005. Lia edzino estas germandevena kaj konvertiĝis al islamo antaŭ ol ŝi renkontis Yusuf.

## Religiaj kaj politikaj vidpunktoj 
Sami Yusuf akiris vastan popularecon tra la islama mondo pro lia spirita muziko. Sed artistoj kiel li kaj Maher Zain ankaŭ alfrontis iun kontraŭstaron de konservativaj islamanoj kiuj opinias muzikon nepermesebla.

En 2014, la Unuiĝintaj Nacioj nomumis lin Tutmonda Ambasadoro Kontraŭ Malsato kaj en 2015 la UN nomumis lin kiel "Elita Ambasadoro" por la UN Monda Semajno de Interreligia Harmonio .

En 2019, Yusuf ricevis honoran diplomon de la Unua Vicprezidento de Azerbajĝano pro tio ke li kontribuas al la antaŭenigo de la azerbajĝanaj muziko kaj kulturo.

## Referencoj 
## Vidu ankaŭ 
* Multlingveco en muziko

## Eksteraj ligiloj 
* Oficiala retejo de Sami Yusuf

Kategorio:Perslingvaj kantistoj
Kategorio:Britaj islamanoj
Kategorio:Vivantaj homoj
Kategorio:Poliglotoj
Kategorio:Azerbajĝano
Kategorio:Irandevenaj britoj
Kategorio:Irano